༄༅། །སྒྲོལ་མ་འཇིགས་པ་བརྒྱད་སྐྱོབ་ཀྱི་བསྒོམ་བཟླས་
རྡོ་རྗེའི་ཡ་ལད་ཅེས་བྱ་བ་
བཞུགས་སོ། །
ཨོཾ་སྭ་སྟི། བརྩེ་ལྡན་འཇིགས་པ་ཀུན་སྐྱོབ་མ། །མྱུར་མཛད་དཔའ་མོ་ལ་བཏུད་ནས། །གང་ཞིག་དྲན་ན་འཇིགས་སེལ་
བ། །རྒྱུད་དང་གྲུབ་པའི་གསུང་བཞིན་འཆད། །གང་སྒྲུབ་པ་པོ་ཡི་གེ་བཅུ་པའི་བཟླས་པ་ཐེམ་ཞིང་ཏིང་ངེ་འཛིན་ལ་གསལ་
སྣང་ཅི་རིགས་སྐྱེས་པས་འཇིགས་བརྒྱད་སྐྱོབ་པའི་ལས་བྱེ་བྲག་པ་ལག་ཏུ་ལེན་པར་འདོད་ན། སྐྱབས་སེམས་སྔོན་དུ་
བཏང་། ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་བ་ཨཱཏྨ་ཀོ྅ཧཾ། སྟོང་པའི་ངང་ལས་པཾ་ལས་པདྨ། ཨ་
ལས་ཟླ་བའི་སྟེང་དུ་རང་སེམས་ཏཱཾ་ལྗང་གུ་ལས་འོད་ཟེར་འཕྲོས། དོན་གཉིས་བྱས།
ཚུར་འདུས་པ་ལས་ཨུཏྤལ་སྔོན་པོ་ཏཱཾ་གིས་མཚན་པ། དེ་ཡོངས་སུ་གྱུར་པ་ལས།
ཉིད་བཅོམ་ལྡན་འདས་མ་ཞལ་བཞི་ཕྱག་བརྒྱད་མ། པཱ་ལ་ཤའི་ཁ་དོག་ལྟར་ལྗང་གུ།
རང་
ཕྱག་དང་པོ་གཉིས་ཨུཏྤ་ལའི་ཕྱག་རྒྱ་ཐུགས་ཀར་འཆིང་པ། ལྷག་མ་གཡས་གསུམ་
ཕྲེང་བ་དཀར་པོ་མདའ་ཆེན་འཁོར་ལོ། གཡོན་གསུམ་རྒྱལ་མཚན་གཞུ་བདུད་རྩིས་
གང་བའི་བུམ་པ་བསྣམས་པ། འཛུམ་པའི་མདངས་ལྡན་འོད་ཟེར་འཕྲོ་བའི་སྐུ་དར་
དང་རིན་པོ་ཆེས་བརྒྱན་ཅིང་སྐྱིལ་མོ་ཀྲུང་གིས་བཞུགས་པའོ། །གནས་གསུམ་འབྲུ་
གསུམ་དང་ཐུགས་ཀའི་ཏཱཾ་ཡིག་ལས་འོད་འཕྲོས། ཡེ་ཤེས་པ་བཛྲ་ས་མཱ་ཛཿ ཨཱགྷཾ་
སོགས་ཀྱིས་མཆོད། ཛཿཧཱུྃ་བཾ་ཧོཿགཉིས་སུ་མེད་པར་གྱུར། སླར་ཡང་ས་བོན་གྱི་འོད་ཀྱིས་
དབང་གིས་ལྷ་རིགས་ལྔ་བཛྲ་ས་མཱ་ཛཿམཆོད། ཨོཾ་སརྦ་ཏ་ཐཱ་ག་ཏ་ཨ་བྷི་ཥིའུ་ཏུ་མཾ། ཞེས་
གསོལ་བ་བཏབ་པས་བདུད་རྩིའི་ཆུས་དབང་བསྐུར། སྐུ་གང་། དྲི་མ་དག ཆུ་ལྷག་སྤྱི་
བོར་འཁྱིལ་པ་ལས་དོན་ཡོད་གྲུབ་པས་དབུ་བརྒྱན། ཨོཾ་བཛྲ་ཨཉྙཾ་པྲ་ཏཱིཙྪ་སྭཱ་ཧཱ། པཱ་ཏྱཾ་
ཨོཾ་ བཛྲ་ པུཥྤ་ ཨཱཿཧཱུྃ། ནས། ཤབྡའིབར།ལྷ་ དང་ ལྷ་ མིན་ སོགས་ཤློ་ཀ་གཅིག་གིས་བསྟོད། ཐུགས་
213

༢༽་རྒྱ་ཆེན་བཀའ་མཛོད།
ཀར་པད་ཟླ་ལ་འཁོར་ལོ་ལྗང་གུ་རྩིབས་བརྒྱད་པའི་ལྟེ་བར་ཏཱཾ། དེའི་མཐར་མདུན་
ནས་གཡས་བསྐོར་ གྱིས། ༀ་ མཱཾ་ གཞན་སྲུངན་མཱགྱི་མལ་དུ་གང་བསྲུབབའིམིངགཞུགསརྦ་ བྷ་ ཡེ་ བྷོ་ རཀྵ་ ཧཱ།
རྩིབས་བརྒྱད་ལ་འབྲུ་བརྒྱད། དེ་ཙམ་མམ། རྒྱས་པར་སྤྲོ་ན། དེའི་ཕྱི་རོལ་དུ་མུ་ཁྱུད་བདུན་
དང་ལྡན་པའི་དང་པོ་ལ་ཡེ་དྷར། གཉིས་པར་རྡོ་རྗེའི་ཕྲེང་བ་དང༌། ཨོཾ་ཧཱུྃ་ཏྲཾ་ཧྲཱིཿཨཱ༔ཧཱ
བསྲུང་བྱ་ལ་རཀྵ་རཀྵ་ཧཱུཾ། གསུམ་པར་དབྱངས་གསལ། བཞི་པར་འཁྱིལ་སྟེང་སྔགསསོ། །
པའི་གཟུངས། ལྔ་པར་རལ་གྲི་ཏཱཾ་གྱིས་མཚན་པ། དྲུག་པ་ལ་ཧཱུཾ་ཡིག བདུན་པར་མེ་
དཔུང་གི་ཕྲེང་བས་བསྐོར་བ། ཐམས་ཅད་ཀྱང་ཁ་དོག་ལྗང་གུ། འོད་ཟེར་འཕྲོས།
རྒྱལ་བ་སྲས་དང་བཅས་པ་མཆོད་ཅིང་བྱིན་རླབས་བསྡུས། སེམས་ཅན་ཐམས་ཅད་
ཀྱི་ནད་གདོན་སྡིག་སྒྲིབ་འཇིགས་པ་བརྒྱད་དང་བཅུ་དྲུག་ལ་སོགས་པ་བསལ་ནས་
སྒྲོལ་མའི་གོ་འཕང་ལ་བཀོད། འོད་ཟེར་ཚུར་འདུས་འཁོར་ལོ་ལ་ཐིམ་པས་ནུས་
སྟོབས་ མཆོག་ ཏུ་ འབར་བར་ གྱུར། ཞེས་མོས་ལ་རྩ་སྔགས་ཡི་གེ་བཅུ་པ་གྲངས་སམ་རྟགས་མཐོང་དུ་བཟླ་
་
ཞིང༌། ཐུན་མཐར་ཤམ་ཅན་ཡང་བརྒྱ་རྩ་ཙམ་རེ་བཟླས་ལ་མཆོད་བསྟོད་བྱ། ཐུགས་ ཀའི་ ས་ བོན་ གྱི་ འོད་
ཀྱིས་སྣོད་བཅུད་ཐམས་ཅད་རང་ཉིད་ལ་འདུས། རང་ཐུགས་ཀའི་འཁོར་ལོ། དེ་ཏཱཾ་
ཡིག དེའང་མས་རིམ་གྱིས་ཡལ་ཏེ་སྤྲོས་པ་ཀུན་དང་བྲལ་བའི་སྟོང་པ་ཉིད་དོ།
སྐད་ཅིག་གིས་འཕགས་མ་སྒྲོལ་མའི་སྐུར་གྱུར་པའི་གནས་གསུམ་འབྲུ་གསུམ་གྱིས་
མཚན་པ། དགེ་བ་འདི་ཡིས་སོགས་བསྔོ་སྨོན་བྱ། འདི་ཉིད་རྒྱུད་ནས་དངོས་སུ་བསྟན་ཅིང་འཇིགས་བརྒྱད་
སྐྱོབ་བའི་བསྒོམ་བཟླས་རྣམས་ཀྱང་འདིའི་ཡན་ལག་ཡིན་པས་བསྙེན་པ་ཟུར་དུ་ཐོན་ན་ལེགས་ཤིང༌། གལ་ཏེ་མི་འགྲུབ་
པའམ་མི་སྤྲོ་བར་སྒྲོལ་དཀར་ལྟ་བུའི་རྣལ་འབྱོར་ལ་བརྟེན་ནས་ལས་ཚོགས་འདི་རྣམས་སྦྱར་བར་འདོད་ན། སྒྲོལ་དཀཪ་
ཉིད་ཕྱག་བརྒྱད་སྒྲོལ་མར་གནས་འགྱུར་བའམ། སྒྲོལ་དཀར་རྣལ་འབྱོར་ཁོ་ནས་ཀྱང་རུང་སྟེ། སྔོན་ལ་ཡི་གེ་བཅུ་པའི་
བཟླས་བསྒོམ་ཅུང་ཟད་རེ་བྱས་ནས་འཇིགས་སྐྱོབ་སྒྲོལ་མ་གང་ཡིན་པ་དེ་ཐུགས་ཀ་ནས་སྤྲོ། བཟླས་པ་ཅི་འགྲུབ་བྱས་
མཐར་མཚན་བརྒྱ་གང་འགྲུབ་འདོན། སླར་ལྷ་མོ་རང་གི་ཐུགས་ཀར་བསྡུས་ལ་བདག་བསྐྱེད་བསྡུ་ལྡང་བྱའོ། །དེ་ལ་དང་
པོ་སེང་གེ་སྟག་གཟིག་དྲེད་སྤྱང་སོགས་གཅན་གཟན་གྱི་འཇིགས་པ་སྲུང་བ་ནི། རང་ གི་ ཐུགས་ ལས་ ལྷ་
།སླར་
214

དུས་འཁོར་དང་སྒྲོལ་མ་སོགས་ཆོ་ག་སྣ་ཚོགས་ཀྱི་སྐོར།
མོ་སེང་གེའི་གདོང༌། །ནག་མོ་འཁོར་ལོ་མེ་དཔུང་འཛིན་པ་ནི། །དཔག་མེད་སྤྲོས་
པའི་མཐུ་དང་འོད་ཟེར་གྱིས། །གདུག་པའི་གཅན་གཟན་ལུས་རེངས་སེམས་རྨོངས་
ཤིང༌། །ཁ་བཅིངས་ཡུལ་ཁམས་གཞན་དུ་བསྐྲད་པར་གྱུར། །ཨོཾ་ཏཱ་རེ་ཏུཏྟཱ་རེ་ཏུ་རེ།
སརྦ་བྷ་ཡ་ཤ་མ་ནི་སརྦ་དུརྒ་ཏི་ཏཱ་ར་ནི་ཏུ་རེ་སྭཱ་ཧཱ། ཞེས་བཟླའོ། །གཉིས་པ་གླང་ཆེན་མ་ཧེ་གཡག་
རྒོད་སོགས་ཕྱུགས་ཀྱི་འཇིགས་པ་སྲུང་བ་ནི། རང་གི་ཐུགས་ལས་ལྷ་མོ་གླང༌ཆེན༌གདོང༌། །དུད་ཀ་
བསུས་པ་འཕྱང་ཞིང་མཆེ་བ་གཙིགས། །གཡས་གཡོན་རལ་གྲི་ཤར་དུ་ལ་བསྣམས་
པ། །དཔག་མེད་སྤྲོས་པའི་མཐུ་དང་འོད་ཟེར་གྱིས། །འཚེ་སེམས་ལྡན་རྣམས་སེམས་
དངངས་ལུས་འདར་ཞིང༌། །དྲག་ཤུལ་སྦྱོར་བས་བསྐྲད་ཅིང་བྱེར་བར་གྱུར། །ཨོཾ་དཱི་
ར་ད། བ་ད་ནི་ཨེ་ཀ་དྀཥྚི་མ་ཧཱ་ན་སེ་ལམྦོ་དྷ་རི་ཀནྡྷ་ཀརྦྷ་ཏྲ་ས་ཡ་ཏྲ་ས་ཡ་ཤོ་ཥ་ཡ་ཤོ་
ཥ་ཡ་ཏཱ་རེ་ཏུཏྟཱ་རེ་ཏུ་རེ་སྭཱ་ཧཱ། གསུམ་པ་དགོན་གནས་གྲོང་ཁྱེར་ནགས་ཚལ་སོགས་ལ་མེའི་འཇིགས་པ་སྲུང་
བཞི། རང་གི་ཐུགས་ལས་དྲག་མོ་མེ་ཡི་མདོག །ཞལ་རས་བདུན་མངའ་ལྗགས་བདུན་
གློག་ལྟར་སྐྱོད། །ཕྱག་གཉིས་ནོར་བུ་ཆུ་ཡི་ དལ་བསྣམས་པ། །དཔག་མེད་སྤྲོས་པའི་
མཐུ་དང་འོད་ཟེར་གྱིས། །ཆུ་རྒྱུན་ཆེན་པོས་མེ་ཡིས་འཇིགས་འཇོམས་གྱུར། །ཨོཾ་ཤི་
ཁཱི་བ་ད་ནེ་མ་ཧྭ་ཨུལྐ་མུ་ཁཱི། ཛྭ་ལ་མཱ་ལི་ནཱི་སཔྟ་ཛི་ཧི། སཔྟ་མུ་ཁཱི་བི། ཤྭ་ན་རི་ཏཱ་རེ་
ཏུཏྟཱ་ རེ་ ཏུ་ རེ་ སྭཱ་ ཧཱ། བཞི་པ་དུག་ཐམས་ཅད་དང་། སྦྲུལ་སྡིག་སོགས་ཁུང་བུར་གནས་པའི་སྲོག་ཆགས་རྣམས་
ཀྱི་འཇིགས་པ་སྐྱོབ་པ་ནི། རང་གི་ཐུགས་ལས་ལྷ་མོ་ཆུ་ཤེལ་མདོག །སྦྲུལ་མགོའི་གདེངས་ཀ་
བདུན་ལྡན་སྦྲུལ་རྒྱན་ཅན། །ཕྱག་བཞིས་བུམ་པ་སྦྲུལ་ཞགས་ནོར་བུ་དང༌། །སྨན་
གྱི་དབང་པོའི་སྣོད་འཛིན་ཡིད་ཙམ་ཁྲོ། །དཔག་མེད་སྤྲོས་པའི་མཐུ་དང་འོད་ཟེར་
གྱིས། །བདུད་རྩིའི་རྒྱུན་གྱིས་བརྟན་གཡོའི་དུག་རིགས་རྣམས། །བ་མོར་ཉི་ཟེར་ཕོག་
བཞིན་བཅོམ་པར་གྱུར། །ཨོཾ་ཕ་ནཱི་མ་ཧཱ་ཕ་ནཱི་ཀྲྀཥྞ་ནེ་ཏྲེ་ཨེ་ཀ་ད་ན་ཛི་ཧཱི་ཀ་རེ་ཎ། ཙ་
215

རྒྱ་ཆེན་བཀའ་མཛོད།
ལཱ་ཡ་ཙ་ལཱ་ཡ་མ་ཧཱ་བི་ཥ་བྷ་ཀྵི་ནི་ཏཱ་རེ་ཏུཏྟཱ་རེ་ཏུ་རེ་སྭཱ་ཧཱ། ལྔ་པ་ཆོམ་རྐུན་དགྲ་ཇག་སོགས་མིའི་
འགྲོ་བའི་གནོད་པ་སྲུང་བ་ནི། རང་གི་ཐུགས་ལས་ཁྲོ་མོ་མིག་སྨན་མདོག །དབུ་སྐྲ་གྱེན་བརྫེས་
ཕྱག་དྲུག་རལ་གྲི་མདུང༌། །དགྲ་སྟ་མདའ་གཞུ་ཕུབ་ཆུང་འཛིན་པ་ནི། །དཔག་མེད་
སྤྲོས་པའི་མཐུ་དང་འོད་ཟེར་གྱིས། །གནོད་བྱེད་ཐམས་ཅད་རྨོངས་བསྐྲད་དབྱེ་རེངས་
སོགས། །ཚར་བཅད་བསྲུང་བྱ་མི་འཇིགས་གོ་ལྡན་གྱུར། །ༀ་ཁཎྚ་ཧ་སྟི་བྷྲ་ཀུ་ཊི་མུ་ཁཱི་
ཨུཏྟ་ཀེ་ཤ་མ་ཧཱ་ན་དི་ཀྲྀཥྞ་ཨཱཉྫ་ན་བྷ་རྞ་ཚིནྡྷ་ཚིནྡྷ་བྷིནྡ་བྷིནྡཨུཏྟ་ར་ཡ་ཏཱ་རེ་ཏུཏྟཱ་རེ་ཏུ་རེ་
སྭཱ་ ཧཱ། དྲུག་པ་བཙོན་ར་ལྕགས་སྒྲོག་ཞགས་པ་ཆད་པ་སོགས་རྒྱལ་པོའི་འཇིགས་པ་སྲུང་བ་ནི། རང་ གི་ ཐུགས་
ལས་སྤྲུལ་པའི་ལྷ་མོ་ནི། །པདྨ་རཱ་གའི་མདངས་ལྡན་ཞི་མ་ཁྲོ། །གཡས་བཞིས་ལྕགས་
ཀྱུ་གཡོན་བཞིས་ཞགས་པ་བསྣམས། །དཔག་མེད་སྤྲོས་པའི་མཐུ་དང་འོད་ཟེར་
གྱིས། །སེམས་བསྒྱུར་ཡིད་གཡོས་ཁྲོས་པའི་ངར་ཞི་ནས། །བརྩེ་ཞིང་ཆགས་ཏེ་བཅིངས་
པ་རང་གྲོལ་གྱུར། །ཨོཾ་རཀྟ་ཝརྞ་པཱ་ཤཱངྐུ་ཤ་ཧསྟི་མ་ཧཱ་ར་བི། མ་ཧཱ་བ་ལ་ས་ར་ས་ར་པི་
ས་ར། གྲྀཧྞ་གྲྀཧྞ་ཨཱ་ཀརྦྷ་ཨཱ་ཀརྦྷ་མ་ཧཱ་དུརྒ་ན་མུ་ཙཱ་ལ་ཏཱ་རེ་ཏུཏྟཱ་རེ་ཏུ་རེ་སྭཱ་ཧཱ། བདུན་པ་
ཆུ་ཆེན་གྲུ་ཟམ་ཤྭ་རྦུད་སོགས་ཆུའི་འཇིགས་པ་སྲུང་བ་ནི། རང་གི་ཐུགས་ལས་ལྷ་མོ་གསེར་གྱི་མདོག །
གཡས་གཡོན་རི་རབ་ས་ཡི་དཀྱིལ་འཁོར་བསྣམས། །ནོར་བུ་མེ་འབར་ཕུང་པོ་ལ་
གནས་པ། །དཔག་མེད་སྤྲོས་པའི་མཐུ་དང་འོད་ཟེར་གྱིས། །མར་ལ་ལྕགས་བསྲེག་
ཕོག་བཞིན་ཆུ་རྒྱུན་སྐེམས། །ཆུ་འདྲེ་ཚར་བཅད་མ་ཀཱིའི་རང་བཞིན་གྱུར། །ཨོཾ་ཛ་ལེ་
ཛ་ལེ་མ་ཧཱ་ཛ་ལེ་ཏཱ་ར་ཡ་ཏཱ་ར་ཡ་ཨུ་ཏ་རཱ་ཡ་ཨུ་ཏ་རཱ་ཡ། ཤྲྀངྑ་ལ་ཧསྟྲཱི་མ་ཧཱ་ཛ་ཝེ་ཨེ་ཀ་
བཱི་རི་མ་ཧཱ་ཀཱ་རུ་ཎེ་ཏཱ་རེ་ཏུཏྟཱ་རེ་ཏུ་རེ་སྭཱ་ཧཱ། བརྒྱད་པ་ཤཟ་སྲིན་པོ་གནོད་སྦྱིན་གཟའཀླུ་སོགསགདོན་
གྱི་འཇིགས་པ་སྐྱོབ་པ་ནི། རང་གི་ཐུགས་ལས་ལྷ་མོ་ཟླ་བའི་མདོག །ཕྱག་བཅུ་དང་པོས་
སྐྱབས་སྦྱིན་ཆོས་འབྱུང་འཛིན། །ལྷག་མ་བརྒྱད་ཀྱིས་གདོན་ཆེན་བཅོ་བརྒྱད་
216

དུས་འཁོར་དང་སྒྲོལ་མ་སོགས་ཆོ་ག་སྣ་ཚོགས་ཀྱི་སྐོར།
བསྡིགས། །བཅུ་ཕྲག་ཞབས་ཀྱིས་གདོན་ཆེན་རྣམ་པར་གནོན། །དཔག་མེད་སྤྲོས་
པའི་མཐུ་དང་འོད་ཟེར་གྱིས། །གདོན་བགེགས་བསྲེགས་མནན་བསྡིགས་ཤིང་གཟིར་
ནས་ཀྱང༌། །དབང་མེད་རྒྱ་མཚོའི་ཕ་མཐར་བསྐྲད་པར་གྱུར། །ཨོཾ་མ་ཧཱ་གམྦྷིརྻ་མ་
ཧཱ་ཀཱ་རུ་ཎི་ཀེ༌བྷ༌ག༌ཝཾ༌བཱ༌ལེ༌བ༌ར༌ད༌ཨ་བྷ་ཡ་ཧ་སྟི་ཏཱ་རེ་ཏུཏྟཱ་རེ་ཏུ་རེ་སྭཱ་ཧཱ། ཅེས་སྔགས་
མང་དུ་བཟླ། འདི་དག་གི་རྗེས་ཀྱི་བྱ་བ་ནི་གོང་དུ་སྨོས་པ་ལྟར་རོ། །དེའང་བསྙེན་སྒྲུབ་གྲངས་རྟགས་སྔོན་དུ་ཐེམས་པའི་
རྣལ་འབྱོར་པས། རང་གཞན་གང་ཡང་རུང་བར་འཇིགས་པ་དེ་དག་བྱུང་མ་ཐག་བསྒོམ་བཟླས་བྱ་བའི་ཚུལ་ནི་བཤད་
མ་ཐག་པ་ལྟར་ལ། མ་བྱུང་བའི་སྔ་རོལ་ནས་སྲུང་འདོད་པས། སྒྲོལ་དཀར་ཆོ་ག་གཞུང་ལས་ཚོགས་སྐབས་སུ་བཤད་པའི་
སྲུང་འཁོར་ཆེ་བ་སྤེལ་ཚིག་ཁ་བསྒྱུར་སོ་སོ་བཅས་བྲི་གཞི་དཀར་པོར་ཙནྡན་དཀར་པོའི་ཁུ་བ་བསྲེས་པའི་རྫས་ཀྱིས་བྲིས་
པ་དང་ལྷན་ཅིག ལྟེ་བའི་ཐད་དུ་འཇིགས་སྐྱོབ་སོ་སོའི་སྔགས་བྱང་ལང་ཤོག་བུ་གྲུ་བཞིར་བྲིས་ཏེ་གཞུག་ལ་རབ་གནས་
སྐབས། འཇིགས་སྐྱོབ་སོ་སོའི་ལྷ་རང་ཐུགས་ནས་སྤྲོས་བསྐྱེད་བསྟིམས་མཆོད་ཞུ་བ་སོགས་བྱས་ནས་བསྲུང་བྱ་ལ་
གདགས་པའམ། སོ་སོའི་སྐུ་དང་སྔགས་བྱང་རབ་གནས་ལྡན་པའམ། མ་འགྲུབ་ན་སྲུང་སྐུད་དཀར་པོ་ལ་མདུད་པ་བོར་
ཏེ་འཇིགས་སྐྱོབ་ཀྱི་ལྷར་བསྒོམ་ནས་སྔགས་གདབ་ཅིང་བཏགས་པས་ཀྱང་བསྲུང་བའི་མཆོག་ཏུ་འགྱུར་རོ། །ཚུལ་བཞིན་
བསྒྲུབས་ན་སྨོས་ཅི་དགོས། །དྲན་པ་ཙམ་གྱིས་འཇིགས་སྐྱོབ་མའི། །བསྒོམ་བཟླས་རྒྱུད་བཞིན་བྲིས་པའི་དགེས། །ལུས་
ཅན་གཏན་གྱི་འཇིགས་སེལ་ཤོག །ཅེས་པའང་སྐྱེ་རྒུ་རྣམས་ལ་མི་འཇིགས་པ་སྦྱིན་པའི་གོ་ཆ་གཟོད་ནས་བཞེས་པ་རྗེ་ཀུན་
མཁྱེན་བླ་མའི་བཀའ་ལུང་རྗེས་སུ་སྒྲུབ་སླད། སྒྲོལ་མ་འབྱུང་བའི་རྒྱུད་གསང་བདག་སྒྲོལ་བའི་མགོན་པོའི་ཕྱག་མཚན་
ཅན་གྱི་དགོངས་པ་མ་འཁྲུལ་པ་ཁྱེར་བདེར་བ་སྡེབས་པ་སྟེ་བློ་གྲོས་མཐའ་ཡས་ཀྱིས་དཔལ་སྤུངས་ཡང་ཁྲོད་དུའོ། ། དགེ་
ལེགས་འཕེལ། སརྦ་མངྒ་ལཾ།
217

རྒྱ་ཆེན་བཀའ་མཛོད།